armvectores/hy_wikipedia_2023 huggingface dataset:
Պատրիս Էվրա

Պատրիս Էվրա (ֆր.՝ Patrice Evra, մայիսի 15, 1981(1981-05-15), Դակար, Սենեգալ), ֆրանսիացի ֆուտբոլիստ, «Մանչեսթեր Յունայթեդի» և Ֆրանսիայի ֆուտբոլի ազգային հավաքականի խաղացող։


== Կարիերա ==
Երբ նա 3 տարեկան էր, ընտանիքը տեղափոխվեց Փարիզ, իսկ 16 տարեկանում նա պայմանագիր ստորագրեց «ՊՍԺ» ակումբի հետ։ Իր առաջին մրցաշրջանը Ֆրանսիայում Էվրան անցկացրեց «Նիցա» ակումբում ու երբ 2002 թ. նա ճանաչվեց ֆրանսիական երկրորդ դիվիզիոնի լավագույն ձախ պաշտպան՝ Դիդյե Դեշամն անմիջապես վերցրեց նրան «Մոնակո»։ Այդ ժամանակվանից Պատրիսն ամրապնդվեց այդ ակումբի պաշտպանությունում և 2004 թ. ստացավ Ֆրանսիայի լավագույն երիտասարդ խաղացողի մրցանակը։ 2006 թ. հունվարի 10-ին Պատրիս Էվրան պայմանագիր ստորագրեց «Մանչեսթեր Յունայթեդի» հետ։ Իր դեբյուտն ակումբի կազմում տեղի ունեցավ «Մանչեսթեր Սիթիի» հետ խաղում։ 2005/06 մրցաշրջանում նա 14 հանդիպում անցկացրեց «Յունայթեդի» կազմում։
2007/08 մրցաշրջանում Էվրան բարեբախտաբար խուսափեց լուրջ վնասվածքներից ու 48 հանդիպում անցկացրեց «Կարմիր Սատանաների» մեկնարկային կազմում։ Ֆերդինանդի, Բրաունի և Վիդիչի հետ միասին Պատրիսը մեծ դեր խաղաց նրանում, որ «Յունայթեդը» նոր ակումբային ռեկորդ սահմանեց՝ առաջնությունում բաց թողնելով ընդամենը 22 գնդակ։ Ֆրանսիացուն հաջողվեց նաև ջնջել տխուր հիշողությունները «Մոնակոյի» կազմում 2004 թ. Չեմպիոնների Լիգայում պարտության մասին և նա դարձավ այդ մրցույթի ոսկե մեդալակիրը Մոսկվայի «Լուժնիկի» մարզադաշտում։
2008/09 մրցաշրջանն անցավ փոփոխական հաջողությամբ։ «Յունայթեդի» կազմում Էվրան անցկացրեց 45 հանդիպում, բայց եթե մրցաշրջանի առաջին կեսում նա ցուցաբերում էր անցած տարվա պես փայլուն խաղ, ապա չորս խաղի ընթացքում որակազրկված լինելուց հետո Պատրիսի գործողություններում ինչ-որ բան կոտրվեց ու նա սկսեց խաղալ ոչ այդքան հաջող։
Մինչև 2010 թ. ապրիլ ամիսը Պատրիս Էվրան յուրաքանչյուր խաղում դուրս էր գալիս թիմի մեկնարկային կազմում և միայն «Բլեկբերնի» հետ հանդիպմանը մնաց պահեստայինների նստարանին, բայց նույնիսկ այդ ժամանակ Ֆեգյուսոնը նրան դաշտ հանեց խաղի վերջին րոպեներին, մտածելով, որ Պատրիսի ակտիվությունը թույլ կտա թիմին կորզել հաղթանակը։


== Կարիերայի վիճակագրություն ==


== Ծանոթագրություններ ==
Սև բարբուս

Սև բարբուս կամ սև պունտիուս (Pethia nigrofasciatus), բարբուս ցեղի ձուկ։


== Ծագում ==
Ծննդավայրն է Շրի Լանկա կղզին։ Ձուկը ապրում է արագահոս գետերում, որոնք անցնում են կուսական անտառների շրջաններով։ Ձկան այս տեսակը բերվել է Ռուսաստան 1954 թվականին։


== Բնութագիր ==
Սա շատ գեղեցիկ ձուկ է, երկարությունը մոտ 6 սմ։ Սև բարբուսի մեջքը կանաչավուն է, կողերը մոխրագույն՝ 3-4 մութ լայնակի շերտերով։
Թեփուկների ծայրերը արծաթագույն, ոսկեգույն կամ կանաչավուն։ Դեմքը կարմրավուն է։ Իրենց ամբողջ գեղեցկությամբ արուները երևում են միայն ստվերում, որոնց մարմնի վրա ցրված են ածխասև, կարմինակարմիր և ոսկեգույն կետիկներ։ Արուները ավելի վառ գունավորում են ստանում ձվադրման շրջանում։ Սիրում են արևային լույսը։


== Պահման պայմաններ ==
Պահել 50 լ տարողությամբ ակվարիումի մեջ, 5-10 ձկան չափով։ Այն վայրերում, որտեղ հանդիպում է սև բարբուսը ջրի ջերմաստիճանը չպիտի իջնի 21°-ից, իսկ ամենաբարձրը չպիտի գերազանցի 28°-ը։ Օպտիմալ ջերմաստիճանը ակվարիումում պետք է տատանվի 24° - 27° աստիճանների սահմաններում։
Ակվարիումը պետք է լինի մասնակիորեն մութ (քանի որ այս կենդանիները ապրում են ստվերոտ վայրերում) և հատակը ցանկալի է պատել սև քարերով։


== Սնունդը ==
Այս ձկները ամենակեր են, այսինքն՝ նրանց կերակրելու համար կարելի է օգտագործել կենդանական, բուսական և կոմբինացված կերեր։ Չնայած այն հանգամանքին, որ սև բարբուսները ակվարիումում գտնվող բույսերին համարյա չեն վնասում, նրանց սննդացանկում պարբերաբար պետք է ավելացնել բուսական հավելումներ։


== Բազմացում ==
Հասունանում են 5-8 ամիսների ընթացքում։ Պտղաբերությունը - 200-500 ձկնկիթ։ Ձվադրումը տևում է 2 ժամ։ Ձվից ելնում են մեկ ու կես օրվա ընթացքում։ Հետո 3 օրվա ընթացքում զարգանում են սկսում են լողալ, սնվում ինֆուզորիաներով և «կենդանի փոշով»։ Ավելի ուշ սկսում են սնվել արտեմիաներով և մանր ցիկլոպներով։ Ճիշտ ջերմաստիճանային պայմանների ապահովվման դեպքում աճեցումը հեշտանում է։ Սկզբից մարմինը ունենում է ձգված ձև և պոչային լողակի վրա սպիտակ կետ, որը հետագայում կորչում է և մարմինը ընդունում է բնորոշ կլորացած ձև։ Սերնդում որպես կանոն արուները 6-10 անգամ ավելի շատ են էգերից, այդ պատճառով վտառները պետք է լինեն 10 և ավելի քանակով։


== Համատեղելիություն ==
Սև բարբուսները պակաս ագրեսիվ են քան սումատրայինները։ Նրանց կարելի է պահել նույն չափեր ունեցող ձկների հետ, բայց կարող են նաև սեղմելով վհաս հասցնել ավելի դանդաղ վուալային տեսակների լողակները։


== Լրացուցիչ տեղեկություններ ==
Գոյություն ունի սելեկցիոն ձև, որի միայն գլունխն է կարմիր, իսկ լողակները և մարմինը սև են։ Կա նաև վուալային ձև։ Ներկայումս սև բարբուսի պոպուլյացիայի քանակը բնության մեջ կտրուկ իջել է և այս տեսակը մտցված է Կարմիր գրքում։


== Ծանոթագրություններ ==


== Հղումներ ==
Ակվարիումային ձկներ - Սև բարբուս Archived 2013-05-23 at the Wayback Machine. - Պահում, խնամք, բուծում։
Սիրտ մատներով

Սիրտ մատներով, ժեստ, որով մարդը ցույց է տալիս սրտի խորհրդանիշը՝ օգտագործելով բութ մատը և ցուցամատը։ Ասիայի որոշ երկրներում օգտագործվում է ինչ-որ մեկին ընկերական բարևելու, սիրո կամ երախտագիտության արտահայտման համար։


== Ժողովրդականություն ==
ժեստը առավել մեծ ժողովրդականություն է ձեռք բերել 2010 թվականին Հարավային Կորեայում։ Հիմնական պատճառները սոցիալական ցանցերի և տեսահոսթինգների զարգացումն է։ Շատ կորեացիներ կարծում են, որ հիմնադիրը Նամ Ու Հյոնն է, որը 2011 թվականից ի վեր ստեղծել և տարածել է մատներով սրտերի սիմվոլիկ արտադրանք, ինչպես նաև ակտիվորեն շնորհակալություն է հայտնել իր երկրպագուներին այդ ժեստով։
Կորեական ալիքի և 2018 թվականի Ձմեռային օլիմպիական խաղերի շնորհիվ ժեստը ժողովրդականություն է ստացել նաև նախ Ասիայի շատ երկրներում, ապա՝ աշխարհի այլ մասերում։


== Ծագում ==
Այս պահին ճշգրիտ տեղեկություններ չկան այն մասին, թե ով և երբ է հորինել այս ժեստը։ Համացանցում որոշ հանրային անձինք բանավեճներ են տանում և փորձում են պարզել, թե նրանցից ով է առաջինը երևացել նկարում, որը ցույց է տալիս մատների միջոցով սիրտը։


== Ծանոթագրություններ ==
Քաշվեթ

Քաշվեթ (վրաց.՝ ქაშვეთი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2002 թվականին Վրաստանում անցկացված մարդահամարի տվյալների գյուղի բնակչությունը կազմում է 0 մարդ։
Գյուղը գտնվում է UTC+4 ժամային գոտում։


== Տե՛ս նաև ==
Խաշուրի մունիցիպալիտետ
Վրաստան


== Ծանոթագրություններ ==
Գլուշկովսկի գյուղական խորհուրդ (Խարկովի մարզ)

Գլուշկովսկի գյուղական խորհուրդ  (ուկրաիներեն՝ Глушківська сільська рада), Ուկրաինայի Խարկովի մարզի Կուպյանսկի շրջանում։
2001 թվականի տվյալներով Գլուշկովսկի գյուղական խորհրդում բնակվում էր 1356 մարդ։ Բնակավայրը զբաղեցնում է 68.48 կմ² տարածք։ Բնակչության խտությունը կազմում էր 19.8 մարդ/կմ²։ Խորհրդում կա 2 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Հունդինգ (Ներքին Բավարիա)

Հունդինգ (գերմ.՝ Hunding), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 1183 մարդ է (2010 թվականի դեկտեմբերի 31–ի տվյալներով)։ Զբաղեցնում է 14,67 կմ² տարածք։ Պաշտոնական կոդ՝ 09 2 71 126։


== Ծանոթագրություններ ==


== Արտաքին հղումներ ==
Պաշտոնական կայք
Ժիլիխա

Ժիլիխա (ռուս.՝ Жилиха), գետ Ռուսաստանում, հոսում է Նովոսիրսկի շրջան, Ալթայի Հանրապետությունում։ Գետաբերանը տեղակայված է Կոկսա գետի ձախ ափով՝ 47 կմ հեռավորության վրա։ Գետի երկարությունը 59 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200001373
Հիդրոլոգիական ուսումնասիրությունների կոդը - 115200137
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալոստերիկ կարգավորում

Ալոստերիկ կարգավորում (ալո... + հունարեն՝ στερεός – տարածական), կենդանի օրգանիզմում նյութափոխանակության ինքնակարգավորման հիմնական ձևերից մեկը։
Նյութափոխանակության ընթացքում առաջացող միացություններն ազդում են սպիտակուցների տարածական կառուցվածքի վրա և կարգավորում նրանց գործունեությունը։
Ալոստերիկ վերածումների է ենթարկվում այն սպիտակուցների տարածական կառուցվածքը, որոնք կազմված են ալոստերիկ կարգավորիչներով միացած ենթամիավորներից։


== Կարգավորիչներ ==
Ալոստերիկ կարգավորիչները ֆերմենտային շղթաների գործունեության վերջնական պրոդուկտներն են, ազդում են շղթայի միայն առաջին ռեակցիան կատալիզող սկզբնական ֆերմենտի վրա և արգելակում նրա գործունեությունը։ Այստեղից էլ ալոստերիկ կարգավորմանը տրվել է նաև արգելակում վերջնական պրոդուկտով անվանումը։ Նման ձևով է կարգավորվում բջիջում սպիտակուցների փոխարկման հետևանքով առաջացած նյութերի քանակական սինթեզը։
Գենետիկական ապարատի ալոստերիկ կարգավորումը հայտնաբերել են ֆրանսիացի գիտնականներ Ֆ. ժակոբը, Ժ. Մոնոն, Ա. Լվովը (նոբելյան մրցանակ, 1965)։


== Գրականություն ==
Jeremy M. Berg, John L. Tymoczko, Lubert Stryer: Biochemie. 6 Auflage, Spektrum Akademischer Verlag, Heidelberg 2007. ISBN 978-3-8274-1800-5.
Donald Voet, Judith G. Voet: Biochemistry. 3. Auflage, John Wiley & Sons, New York 2004. ISBN 0-471-19350-X.
Bruce Alberts, Alexander Johnson, Peter Walter, Julian Lewis, Martin Raff, Keith Roberts: Molecular Biology of the Cell, 5. Auflage, Taylor & Francis 2007, ISBN 978-0-8153-4106-2.


== Արտաքին հղումներ ==
Instant insight introducing a classification system for protein allostery mechanisms from the Royal Society of Chemistry
Խոսրով Անձևացի

Անվան այլ կիրառումների համար տե՛ս՝ Խոսրով (այլ կիրառումներ)Խոսրով Անձևացի (ենթդ․  902 - 964), հայ եկեղեցական գործիչ, մատենագիր։ Աշակերտել է Արամ մատենագրին։
Գրիգոր Նարեկացու հայրը։ 
Սկզբում եղել է աշխարհական, կնոջ վախճանվելուց հետո ստացել է հոգևորական աստիճան։ Անանիա Մոկացի կաթողիկոսից 940-ական թթ. ձեռնադրվել է Վասպուրականի Անձևացիք գավառի եպիսկոպոս (նույն կաթողիկոսը նրան հորջորջում է «այր համեստ և գիտնավոր»)։ Որդիներին՝ Հովհաննեսին և Գրիգորին, Խոսրով Անձևացին հանձնել է Նարեկավանք՝ Անանիա Նարեկացու մոտ կրոնավորելու (միջնակ որդին՝ Սահակը, հավանաբար եղել է աշխարհական)։
Խոսրով Անձևացուց մեզ է հասել երկու մեկնություն։ 950-ական թթ. գրել է հայ եկեղեցու պատարագի մեկնությունը։ Իր թելադրանքով որդին՝ Հովհաննեսը, 950 թվականին մեկնել է Աղոթամատույցը։ Հայոց եկեղեցու ժամակարգության մեկնությանը նվիրված աշխատության մեջ («Մեկնութիւն Ժամակարգութեան») Խոսրով Անձևացին վերլուծում է հայոց եկեղեցական օրհնությունները, աղոթքներն ու մաղթանքները, քարոզները, դրանց արարողակարգը։
Այդ մեկնությունները կարևոր են նաև պատմական տեսակետից, որովհետև առատ տեղեկություններ են պարունակում X դ. եկեղեցական ծիսական գրքերի հորինվածքի վերաբերյալ։ Խոսրով Անձևացու աշխատություններում ուշագրավ տվյալներ կան նաև միջնադարյան Հայաստանի հասարակական-տնտեսական հարաբերությունների մասին։
Ծերացած Խոսրով Անձևացին 954 թվականին մեղադրվել է աղանդավորականությանը (ըստ երևույթին թոնդրակյաններին) հարելու մեջ և բանադրվել Անանիա Մոկացի կաթողիկոսի կողմից։ Վերջինս Խոսրով Անձևացուն նվիրված թղթում («Պատճառ յաղագս զԽոսրով նզովելոյն զԱնձեւացւոց եպիսկոպոսն», «Արարատ», 1897, N» 6) նրան դատապարտում է հերձամիտ հակումների ու արարքների համար և շեշտում, որ Խոսրով Անձևացին ավելորդ է համարել խաչի օրհնությունը, հրեշտակներին պաշտելը, կաթողիկոսին, եպիսկոպոսներին մեծարելը և այլն։ Կաթողիկոսը ջանացել է Խոսրով Անձևացուն ետ պահել աղանդավորական միտումներից, բայց՝ ապարդյուն։


== Երկեր ==
Մեկնութիւն ժամակարգութեան, Օրթագիւղ, [ԿՊ], 1840։
Մեկնութիւն աղօթից պատարագին, Վնտ., 1869։


== Գրականություն ==
Ստեփաննոս Օրբելեան, Պատմութիւն նահանգին Սիրական, Թ., 1910։
Տեր-Մկրտչյան Գ., Հայկականք, Վաղ-պատ, 1894։


== Արտաքին հղումներ ==
Խոսրով Անձևացի «Խրատ»
Telecinco

Telecinco (իսպ.՝ Հեռուստացույց 5), Իտալական Mediaset- ին պատկանող իսպանական մասնավոր հեռուստաընկերություն։ Հիմնադրվել է 1989 թ. Մարտի 10-ին եւ սկսել հեռարձակել՝ 1990 թվականի մարտի 3-ին, որպես Tele-5, 1997 թ. Ներկայումս վերանվանվել է «Telecinco»:


== Արտաքին հղումներ ==
Պաշտոնական կայք (Իսպաներեն)
Օնլայն հեռարձակում (Իսպաներեն)


== Ծանոթագրություններ ==
1512

1512 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1512 թվականն է, 
XVI դարի 12-րդ տարին։


== Դեպքեր ==
Մայիսի 23՝ Սելիմ I-ը որպես սուլթան հաջորդում է Բայազիդ II-ին։
Մոլդավիան դառնում է Օսմանյան կայսրության վասալ, այնպես, ինչպես՝ Վալախիան։ Կառավարիչները պետք է նշանակվեն թուրքերի կողմից, սակայն՝ պատկանեն ուղղափառ հավատի։
Կազմալուծվում է Ֆլորենցիայի հանրապետությունը և Մեդիչիները կրկին գալիս են իշխանության։


== Ծնունդներ ==
Հունվար 31՝ Էնրիկե, Պորտուգալիայի թագավոր (մ. 1580)
Մարտի 5՝ Գերհարդ Մերկատոր, ֆլամանդա-գերմանացի քարտեզագիր (մ. 1594)


== Մահեր ==
Փետրվարի 22՝ Ամերիգո Վեսպուչի, իտալացի վաճառական և քարտեզագիր, Նոր Աշխարհը հայտնաբերողը (ծն. 1454)
Մայիսի 26՝ Բայազիդ II, Օսմանյան սուլթան (ծն. մոտ. 1447)


== Դեմքեր ==
Պուրակ

Պուրակ, կանաչապատ ոչ մեծ տարածք (0, 1-2, 0 հա) բնակավայրերի հրապարակներում, փողոցներում և առանձին շենքերի մոտ։ Նախատեսվում է կարճատև հանգստի և ճարտարապետական ձևավորման համար։ Ըստ քաղաքաշինական իրավիճակի կարող է ունենալ միայն ճարտարապետական համալիրը ձևավորող, լրացնող դեր՝ առանց անմիջական մոտեցման հնարավորության։ 
Պուրակի հատակագծային լուծումը կարող է լինել ինչպես կանոնավոր՝ երկրաչափական, այնպես էլ ազատ՝ բնապատկերային։ Պուրակի ճարտարապետական հորինվածքի կարևոր տարրերն են քանդակները, հուշարձանները, ջրավազանները, շատրվանները, ծաղկանոցները և բարեկարգման այլ հնարքներ։ Դրանք ճարտարապետորեն լրացնում և հարստացնում են արդի բնակավայրերի արհեստական միջավայրը։
Ֆերան (Օդի գավառ)

Ֆերան (ֆր.՝ Ferran), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 98 մարդ, բնակչության խտությունը` 16.72 մարդ/կմ²: Բնակավայրը զբաղեցնում է 5.86 կմ² տարածք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 62 աշխատունակ (15-64 տարեկան)  բնակիչ, որոնցից ակտիվ էին 40-ը, իսկ ոչ ակտիվները` 22: Ակտիվության ցուցանիշը կազմում է 64,5 %: 40 աշխատունակ մարդկանցից աշխատել է 38 անձ (20 տղամարդ և 18 կին): Գործազուրկ են եղել 2 անձ (0 տղամարդ և 2 կին): 22 անաշխատունակներից 13-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պոլ Վելտեն

Պոլ Վելտեն (ֆր.՝ Paul Velten, օգոստոսի 10, 1993(1993-08-10), Հանոյ, Վիետնամ), ֆրանսիացի շախմատիստ, գրոսմայստեր (2018)։


== Կենսագրություն ==
Ծնվել է Հանոյում, 1993 թվականին։ Մեծացել է Ատլանտյան Պիրենեյներ դեպարտամենտի Բայոնա քաղաքում։  Շախմատ խաղալ սովորել է «Cote Basque Echecs»  շախմատային ակումբում։
2011 թվականին դարձել է ՖԻԴԵ-ի, իսկ 2013-ին՝ միջազգային վարպետ։ 2012 (Նիմ) և 2013 (Սան-Պոլ-Տուրա-Շատո)  թվականներին դարձել է Ֆրանսիայի  պատանեկան առաջնության հաղթող՝ մինչև 20 տարեկանների։ 
2018 թվականի փետրվարի 25-ին Պոլը ստացել է միջազգային գրոսմայստերի կոչում՝ Գերմանիայի ակումբային առաջնությունում լրացնելով գրոսմայստերի իր երրորդ նորմը։
2019 թվականի հուլիսի 1-ի դրությամբ Պոլ Վելտենի  Էլոյի գործակիցը գնահատվել է 2513։
2018 թվականի օգոստոսին Պոլ Վելտենը Ֆրանսիայի առաջնությունում զբաղեցրել Է երրորդ տեղը։


== Մարզական արդյունք ==


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները chessgames.com կայքում
Անձնական քարտը 365chess.com կայքում
Խորեն Հարությունյան

Խորեն Հարությունյան, (հուլիսի 24 (օգոստոսի 5), 1891, Ախալքալաք, Թիֆլիսի նահանգ, Ռուսական կայսրություն - մայիսի 22, 1952(1952-05-22), Ստեփանակերտ, Ադրբեջանական ԽՍՀ, ԽՍՀՄ), հայ խորհրդային դերասան։ Ադրբեջանական ԽՍՀ ժողովրդական արտիստ (1943)։


== Կենսագրություն ==
Բեմական գործունեությունն սկսել է 1911 թվականին՝ Զուբալովի անվան ժողովրդական տան թատրոնում։ 1910-1920-ական թվականներին Հովհաննես Աբելյանի, Հովհաննես Զարիֆյանի և այլոց խմբերի հետ խաղացել է Թիֆլիսում, Ալեքսանդրապոլում, Երևանում, Մայսուրյան-Զարիֆյան խմբի հետ՝ Պարսկաստանում, խորհրդային իշխանության տարիներին՝ Թբիլիսիի, Գյումրիի և Վանաձորի թատրոններում։
Հարությունյանի դերասանական տաղանդը բազմակողմանիորեն դրսևորվել է Բաքվի Լ. Երամյանի անվան թատրոնում (1935-1949 թթ.), ուր նրա ստեղծած կերպարներն աչքի են ընկել ողբերգականի և կատակերգականի սերտ ներդաշնակությամբ։ 1949 թվականից եղել է Ստեփանակերտի թատրոնի դերասան։


== Դերերը թատրոնում ==


== Ծանոթագրություններ ==
Գուստրանվիլ

Գուստրանվիլ (ֆր.՝ Goustranville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 180 մարդ, բնակչության խտությունը` 17.39 մարդ/կմ²։ Բնակավայրը զբաղեցնում է 10.35 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 21 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 121 աշխատունակ (15-64 տարեկան)  բնակիչ, որոնցից ակտիվ էին 84-ը, իսկ ոչ ակտիվները` 37։ Ակտիվության ցուցանիշը կազմում է 69,4 %։ 84 աշխատունակ մարդկանցից աշխատել է 79 անձ (41 տղամարդ և 38 կին)։ Գործազուրկ են եղել 5 անձ (2 տղամարդ և 3 կին)։ 37 անաշխատունակներից 10-ը եղել են աշակերտներ կամ ուսանողներ, 17-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չամիկ

Չամիկ, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Շեկլիկ խոտադիր

Կաղապար:Speciesbox

Շեկլիկ խոտադիրը (Ochotona rufescens ) փոքր կաթնասունի տեսակ է` խոտադիների ընտանիքում։  Տարածված է Աֆղանիստանում, Իրանում, Պակիստանում և Թուրքմենստանում, Հայաստանում և IUCN- ն այն նշում է որպես « քիչ մտահոգող տեսակ»։


== Դասակարգում ==
Շեկլիկ խոտադիրը առաջին անգամ նկարագրrվել է 1842-ին Ջոն Էդվարդ Գրեյի կողմից նշելով վայրը որպես Հնդկաստան, Քաբուլ, քարքարոտ բլուրներում Բեյքեր Գերեզմանի մոտակայքում՝ մոտ 6000 կամ 8000 ոտնաչափ [մոտ 1829 կամ 2438 մ բարձրության վրա», (հավանաբար նկատի ունենալով Քաբուլը Աֆղանստում)։ Հայտնի է երեք ենթատեսակ ՝ Ochotona r. rufescens, Ochotona r. regina և Ochotona r. shukurovoi :


== Նկարագրություն ==
Շեկլիկ խոտադիրը պատկանում է նապաստականմաննեի կարգի խոտադիրների ընտանիքին։ Այն փոքրիկ կաթնասուն, որը կապված է նապաստակների և նապաստակների հետ և ունի փոքրիկ գլուխ՝ կլորացված ականջներով, կարճ, խիտ մորթված ոտքերով և ոտքերի վրա մորթյա մանգաղներով։ Մորթեղը կարմրավուն շագանակագույն է`կրեմի գույնի օձիքով, պարանոցի և պալարների տակ գտնվող շուրջը։


== Տարածում ==
Շեկլիկ խոտադիրը հանդիպում է Աֆղանիստանում, Իրանում, Պակիստանում, Հայաստանում և Թուրքմենստանի հարավարևմտյան լեռնային շրջաններում`1900-ից մինչև 3500 մ բարձրության վրա։ Տարածված է քարքարոտ անապատային բնակավայրերում, որտեղ բուսական ծածկույթը նոսր է և ընդգրկում է հողի 60% -ից պակաս տարածք, ինչպես նաև գիհուտներում։
Թեև Բնության պահպանության միջազգային միության կայքում չի նշվում, որ այս տեսակը հանդիպում է նաև Հայաստանում, մի քանի հեղինակավոր աղբյուրներ նշում են, որ Շեկլիկ խոտադիրը տարածված է նաև Հայաստանում։


== Վարքագիծ ==
Շեկլիկ խոտադիրը ապրում է որջային համակարգում։ Ցերեկային կենդանի է, առավոտյան գագաթնակետային ակտիվությամբ։ Սնվում է բուսական նյութերով, ներառյալ Ephedra-ով, Artemisia-ով և  տատասկափշերով ։ Որոշ ցողուններ և տերևներ կտրվում են երկայնքով և չորանում բաց երկնքի տակ՝ նախքան որջի մեջ պահեստավորելը։ Բազմացման սեզոնը տևում է Մարտից մինչև Սեպտեմբեր, որի ընթացքում էգը կարող է ունենալ հինգ ծին, որից յուրաքանչուրում կարող է լինել միջինում վեց ձագ։ Ձագերը շուտ են ծնվում և այնքան շուտ հասունանում, որ հասցնում են նույնպես ձագեր ունենալ նույն տարում։


== Կարգավիճակը ==
Շեկլիկ խոտադիրն ունի լայն տարածում, և պոպուլացիան կայուն է թվում։ Չնայած նրան, որ սովորաբար տարածված է ժայռոտ կիսաանապատային բնակավայրում, այն կարող է բնակություն հաստատել մշակվող հողերի եզրերին, այգիներում և նույնիսկ դաշտերում կառուցված պատերի մեջ և կավե աղյուսներից պատրաստված տների մեջ։ Որոշ շրջաններում այն համարվում է վնասատու, քանի որ այն ուտում է բերքը և վնասում է պտղատու ծառերի կեղևը, և այդ շրջաններում այն կարող է ոչնչացվել։ Բնության պահպանման միջազգային միությունը կենդանուն թվարկել է որպես « նվազագույն մտահոգություն», բայց Փոքր Բալխան լեռնաշղթայի մեկուսացված պոպուլացիան կարող է վտանգված լինել։ Այս կենդանին ընտելացվել է և օգտագործվել է գիտական   մասնավորապես Ֆրանսիայում և Ճապոնիայում։


== Հղումներ ==
Նեյրո-լեզվական ծրագրավորում

Նեյրո-լեզվական ծրագրավորումը մոտեցում է անձնային աճին, հաղորդակցմանն ու հոգեթերապիային, որը հիմնադրել են Ռիչարդ Բենդլերն ու Ջոն Գրինդերը 1970-ականներին՝ ԱՄՆ-ում։

ՆԼԾ-ի ստեղծողները հաստատում են կապի գոյությունը նյարդաբանական պրոցեսների(նյարդա-), լեզվի (խոսքի) և վարքի ձևերի(ծրագրավորում) միջև, և իհարկե հատուկ տեխնիկաների միջոցով ցանկալի նպատակին հասնելու հնարավորությունը։ ՆԼԾ-ի տեխնիկան ուղղված է կրկնօրինակելու կամ մոդելավորելու մարդկանց վարքը, որոնք հաջողության են հասնել որոշակի ոլորտում և ձեռք բերել իրենց հմտությունները։
Չկան գիտական հաստատված փաստեր ՆԼԾ-ի արդյունավետության մասին, այն համարվում է կեղծ գիտություն։ Համակարգային նկարագրությունները ցույց են տալիս, որ ՆԼԾ-ն հիմնված է հին համոզմունքների վրա գլխուղեղի մասին, որը անհամատեղելի է ժամանակակից նյարդաբանության հետ և պարունակում է մի շարք սխալներ։
Կան նաև առանձին ուսումնասիրություններ դրական արդյունքներով ուղղված այս գիտական նյութին, սակայն հետազոտությունները ունեն մեթոդաբանական թերություններ։ Երեք անգամ իրականացրել են մեծ հետազոտություններ բարձր որակի, որոնցում չի հաջողվել հասնել այն արդյունքին, որին սպասում էին ՆԼԾ-ի կողմնակիցները։
Չնայած անարդյունավետությանը ՆԼԾ-ն գովազդում են հիպնոթերապևտը և ուսուցողական ընկերությունները, ՆԼԾ-ի մասին թողարկում են մեծ քանակի հայտնի հոգեբանական գրականություն։
Սոցիոլոգիան և անթրոպոլոգիան ՆԼԾ-ն նկարագրվում է Նյու Էնջի շարժման մի մաս կամ մարդկային պոտենցիալի զարգացման մի մաս։ Հետազոտությունների շարքը վերլուծելով բժշկական խարդախությունները, հոգեբանության և հոգեբուժության ոլորտում, հայտնում է ՆԼԾ-ի վարկաբեկված լինելը թերապևտիկ պրակտիկայում։


== Գրականություն ==
Կարապետյան Վ.Ս., Բեգոյան Ա.Ն. Տեղեկատվության մշակման ՆԼԾ ընձեռած հնարավորությունները // Կրթությունը և գիտությունը Արցախում, № 5-6, 2005, էջ 50-55։
Bandler, R., Grinder, J. (1975) The Structure of Magic I։ A Book About Language and Therapy Science and Behavior Books.
Bandler, R., Grinder, J. (1976) "The Structure of Magic II. A Book About Communication and Change" Science and Behavior Books.
Bandler, R., Grinder, J. (1981) Reframing։ Neuro-Linguistic Programming and the Transformation of Meaning Real People Press.


== Ծանոթագրություններ ==
Ֆիրմինու Ալվիս

Ֆիրմինու Ալվիս (պորտ.՝  Firmino Alves), համայնք Բրազիլիայում՝ Բաիա նահանգի կազմում։ Գտնվում է Բաիա մարզի հարավում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 4913 մարդ՝ 2007 թվականի տվյալներով։ Գրավում է 159,397 կմ2 տարածք։ Բնակչության խտությունը՝ 30,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.610.696,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.518,68 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,641 (տվյալները՝ ՄԱԿ-ի զարգացման ծրագրի)։
Ծաղկուտագետ

Ծաղկուտագետ՝ Ակունք գետի ձախ օժանդակը։ Մտնում է Խնձորուտի համակարգի մեջ։ Սկիզբ է առնում Միափորի լեռների արևելյան լանջից և Այգուտ գյուղից 3 կմ հյուսիս-արևելք միախառնվում մայր գետին։ Երկարությունը 5,5 կմ է։


== Ծանոթագրություններ ==
Վիկտոր Լոպատնիկով

Վիկտոր Լոպատնիկով (ռուս.՝ Виктор Алексеевич Лопатников, դեկտեմբերի 30, 1941(1941-12-30), Կիսլովոդսկ, Ստավրոպոլի երկրամաս, ՌԽՖՍՀ, ԽՍՀՄ), ռուս պետական և քաղաքական գործիչ, դիվանագետ։ Ռուսաստանի Դաշնության Դաշնային ժողովի խորհրդի անդամ, Ալթայի Հանրապետության պետական իշխանության գործադիր մարմնի կողմից Ռուսաստանի Դաշնության Դաշնային ժողովի խորհրդի ներկայացուցիչ։


== Կենսագրություն ==
Ավարտել է Լենինգրադի նավաշինարարական ինստիտուտը (1966), ԽՄԿԿ Կենտկոմին առընթեր հասարակական գիտությունների ակադեմիայի ասպիրանտուրան (1976)։ Պատմական գիտությունների թեկնածու։

1956 թվականից՝ Կիսլովոդսկի կոշիկի կոմբինատի կոշկակար։
1960 թվականին տեղափոխվել է Լենինգրադ, աշխատել № 1 ավտոնորոգման գործարանում։
1966-1970 թվականներին՝ ՀԼԿԵՄ Լենինգրադի պետական համալսարանի ուսանողական երիտասարդության բաժնի վարիչ, հրահանգիչ։
1970-1973 թվականներին՝ ՀԼԿԵՄ Ղազախստանի պրոպագանդայի բաժնի վարիչ։
1976-1985 թվականներին՝ Լենինգրադի ԽՄԿԿ Կենտկոմի մշակույթի բաժնի վարիչի տեղակալ։
1985-1988 թվականներին՝ ԽՄԿԿ Լենինգրադի մարզային կոմիտեի մշակույթի բաժնի վարիչ։
1999-2006 թվականներին՝ Ռուսաստանի Դաշնության արտաքին գործերի նախարարության ներկայացուցիչը Սանկտ Պետերբուրգում, Լենինգրադի և Նովգորոդի մարզերում։
2006 թվականի մարտի 3-ից 2014 թվականի սեպտեմբերի 30-ը՝ Ռուսաստանի Դաշնության Դաշնային ժողովի Դաշնության խորհրդի անդամ։ Եղել Է Դաշնության խորհրդի միջազգային գործերի կոմիտեի անդամ և Դաշնության խորհրդի գործունեության ապահովման վերահսկողության հանձնաժողովի անդամ։


== Դիվանագտական աստիճան ==
1-ին դասի արտակարգ և լիազոր դեսպանորդ (1993 թվականի ապրիլի 24)
Արտակարգ և լիազոր դեսպան (1999 թվականի հունվարի 29)


== Պարգևներ ==
Ֆինլանդիայի առյուծի շքանշան
«Հողի յուրացման համար» մեդալ (1964)
«Աշխատանքային խիզախության համար» մեդալ (1967)
Մեդալ «Քաջարի աշխատանքի համար. Ի հիշատակ Վլադիմիր Իլյիչ Լենինի ծննդյան 100-ամյակի» (1970)
«Պատվո նշան» շքանշան (1986)
«Մոսկվայի 850-ամյակին նվիրված» մեդալ (1997)
«Սանկտ Պետերբուրգի 300-ամյակին նվիրված» մեդալ (2003)
Ռուսաստանի Դաշնության նախագահի պատվոգիր (2011 թվականի մարտի 25)՝ Ձեռք բերված աշխատանքային հաջողությունների և երկարամյա բարեխիղճ աշխատանքի համար
Ռուսաստանի Դաշնության նախագահի պատվոգիրը (2014 թվականի փետրվարի 6)՝ Ակտիվ օրինաստեղծ գործունեության, օրինականության ամրապնդման գործում ունեցած վաստակի և բազմամյա բարեխիղճ աշխատանքի համար։


== Գրություններ ==
Лопатников В. Горчаков. М., Молодая гвардия (Серия: «Жизнь замечательных людей»), 2004. ISBN 5-235-02720-5. Тираж: 5000 экз.
Лопатников В. Канцлер Румянцев: Время и служение. М., Молодая гвардия (Серия: «Жизнь замечательных людей»), 2010. ISBN 978-5-235-03396-2. Тираж: 3000 экз.


== Ծանոթագրություններ ==


== Գրականություն ==
Кто есть кто в Санкт-Петербурге: Биографический ежегодник. Вып. 12/ В. К. Васильев, О. С. Кузин, Ю. И. Светов, В. Б. Угрюмов. — СПб.:Издательский дом «Кто есть кто в СПб», 2007. — 576с., ил. ISBN 978-5-9900701-2-7


== Արտաքին հղումներ ==
Կենսագրությունը Ֆեդերացիայի խորհրդի պաշտոնական կայքում
Գուանդուն (այլ կիրառումներ)

Գուանդուն անվանումը կարող է վերաբերել.

Գուանդուն թերակղզի, թերակղզի Չինաստանում։
Գուանդուն, նահանգ Հարավային Չինաստանում։
Խիրբաթ ալ-Մաազա

Խիրբաթ ալ-Մաազա (արաբ․՝ خربة المعزة‎‎‎‎), քաղաք Սիրիայի Արաբական Հանրապետության Տարտուսի մարզում։ Հանդիսանում է Տարտուսի գավառի 6 շրջաններից մեկի՝ Խիրբաթ ալ-Մաազայի շրջանի կենտրոնը։ 2004 թվականի դրությամբ շրջանում ապրում էր 22 897 մարդ։
Բնակչությունը զբաղվում է շինարարությամբ և գյուղատնտեսությամբ։ Զարգացած է այգեգործությունը, շատ են ձիթապտղի և կիտրոնազգիների պարտեզները։
Շրջանում մարդիկ բնակություն են հաստատել դեռ բրոնզի դարում։ Առաջին հիշատակությունները վերաբերվում են հռոմեական շրջանին։


== Ծանոթագրություններ ==
Գյուլնարի գավառակ

Գյուլնար, գավառակ Կիլիկիայում, Ադանայի նահանգի Իչելի գավառում։ Կենտրոնը Գյուլնար (Կելենդերիս) ավանն էր։
Գավառակը տարածքով մոտավորապես համապատասխանում էր Կելենդերիա շրջանին։


== Բնակչություն ==
1894 թվականին ուներ 18000 բնակիչ։


== Վարչական բաժանում ==
1894 թվականին ուներ 52 բնակավայր


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կանտկյուլա (գյուղ, Տոռմա շրջան)

Անվան այլ կիրառումների համար տե՛ս՝ ԿանտկյուլաԿանտկյուլա (էստ․՝ Kantküla), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 65 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էդի Գատեգի

Էդի Մյուե Գատեգի (անգլ.՝ Edi Mue Gathegi, մարտի 10, 1979(1979-03-10), Նայրոբի, Քենիա),  թատրոնի, կինոյի և հեռուստաընկերության ամերիկյան դերասան։


== Կենսագրություն ==
Էդի Գատեգին ծնվել է Նայրոբիում, Քենիայում, սակայն մեծացել է Օլբենիում, Կալիֆոռնիայում։ Ունի մեծ եղբայր և փոքր քույր։ Ավարտել է դերասանական մի ծրագիր Նյու Յորքի համալսարանում։


== Ֆիլմագրություն ==


=== Լիամետրաժ ֆիլմեր ===


=== Սերիալներ ===


== Արտաքին հղումներ ==
Էդի Գատեգի (անգլ.) Internet Movie Database կայքում


== Ծանոթագրություններ ==
Մարիոն շրջան (Միսսիսիպի)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Միսսիսիպի նահանգի 82 վարչական միավորներից մեկը։ Ընդհանուր տարածությունը 1.404 կմ² է, բնակչությունը՝ 27.088 մարդ (2010 թ. տվյալներով)։ Շրջկենտրոնն է Կոլումբիա բնակավայրը։ Կազմավորվել է 1811 թ.։ Անվանակոչվել է ի պատիվ Ամերիկայի անկախության պատերազմի հերոս, պարտիզանական ջոկատի հրամանատար Ֆրենսիս Մերիոնի (մականունը՝ Ճահճի Աղվես)։


== Ծանոթագրություններ ==
Զերանիս

Զերանիս, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(1532) Ինարի

(1532) Ինարի (անգլ.՝ Inari), աստերոիդ աստերոիդների հիմնական գոտում։ Հայտնաբերվել է 1938 թվականի սեպտեմբերի 16-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 3,00752 ա. մ., առավելագույնը մոտենում է 2,844 ա. մ. հեռավորության վրա և հեռանում 3,171 ա. մ.։ Արեգակի շուրջ մեկ ամբողջական պտույտ է կատարում 1905,07 երկրային օրվա ընթացքում, իր ուղեծրով շարժվելով միջինում 0,188969 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,77° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1532) Ինարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամբարա դու Սուլ

Կամբարա դու Սուլ (պորտ.՝ Cambará do Sul) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Վակարիայի գավառի մեջ։ Բնակչությունը կազմում է 6654 մարդ, ըստ 2006 թվականի տվյալների։ Տարածքը կազմում է 1 212,534 կմ2։ Բնակչության խտությունը՝ 5,5 մարդ/կմ²։


== Վիճակագրություն ==
Համախառն ներքին արտադրանքը կազմել է 86 394 546,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 12 820,08 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,760։
Կողր

Կողր, (անգլ.՝ spadix) բույսերի հասկանման ծաղկաքաղը՝ հաստ, մսալի առանցքով, որի վրա խիտ տեղավորված են նստած (առանց ծաղկակալի) ծաղիկները (օրինակ՝ փողաշուշանի, նվիկի, խնկեղեգի)։ Կողրում ծաղիկները զարգանում են հիմքից դեպի գագաթը։ Հիմքի մոտ կա խոշոր (կողրի ընդգրկող), հաճախ վառ գույնի տերև, որը պաշտպանում է Կողրի և գրավում փոշոտող միջատներին։ Երբեմն կողրի բարդ ծաղկաբույլի բաղադրիչ մասն է։ Կողր է կոչվում նաև եգիպտացորենի իգական ծաղկաբույլը, որը բարդ հասկ է։


== Gallery ==
Զալարի

Զալարի (ռուս.՝ Залари), քաղաքատիպ ավան Ռուսաստանի Իրկուտսկի մարզի Զալարինսկի շրջանի կազմում։
Բնակչությունը 2011 թվականին գրանցված տվյալներով կազմում էր 9598 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարդան Լոդոչնիկով

Վարդան Մկրտչի (Նիկիտովիչ) Լոդոչնիկով (մայիսի 14, 1887, Գեորգիևսկում (այժմ՝ Ստավրոպոլի երկրամասում) - հունվարի 11, 1943, Կիսլովոդսկ), խորհրդային երկրաբան և պետրոգրաֆ։ 
Ավարտել է Պետրոգրադի լեռնային ինստիտուտը (1916)։ 1918 թվականից մինչև իր կյանքի վերջը աշխատել է Երկրաբանական կոմիտեում։ 1922-1930 թվականներին եղել է Լենինգրադի (այժմ՝ Սանկտ Պետերբուրգ) լեռնային ինստիտուտի պրոֆեսոր։ Կատարել է մի շարք երկրաբանական հետազոտություններ Ալթայում, Արևելյան Ատյանում, Կովկասում։ Հեղինակել է պետրոգրաֆիայի, պետրոլոգիայի, միներալոգիայի, բյուրեղաօպտիկայի տարբեր բնագավառներն ընդգրկող մի շարք խոշոր գիտական աշխատություններ։ Նրա աշխատությունները թարգմանված են մի շարք լեզուներով։ 
Ունեցել է բազմակողմանի խոր գիտելիքներ ֆիզիկայի, մաթեմատիկայի և աստղագիտության բնագավառներում։ Առաջ է քաշել Երկրի ներքին կառուցվածքի և ապարառաշացման վերաբերյալ հիպոթեզներ։ 1964 թվականին Լոդոչնիկովի աճյունը Կիսլովոդսկից փոխադրվել է Երևան։
Օրդուբադի գետ

Անվան այլ կիրառումների համար տե՛ս՝ Որդուար (այլ կիրառումներ)Օրդուբադի գետ, Որդվատաա գետ, Որդվատի գետ, Որդուարի գետ, Ոդուբաթ, Որտվատի գետ, Օրդուբադ, Օրդուբադու գետ, Օրդուփարա գետ, գետ Արաքսի ձախկողմյան վտաակը։ Սկիզբ է առնում Զանգեզուրի լեռնաշղթայի Գողթնասար լեռան հյուսիս–արևմտյան լանջերից և, հոսելով Օրդուբադ քաղաքի միջով, միանում է Արաքսին։ Ունի 19 կմ երկարություն։ Սակավաջուր գետ է։ Սակայն շրջապատված լինելով լերկ ու թեքադիր լանջեր ունեցող լեռներով հորդ տեղումների ժամանակ արագորեն վեր է ածվում հեղեղող գետի։ Այս գետի ավերիչ հեղեղումներից հայտնի են 1931, 1943 թ. հեղեղները։


== Ծանոթագրություններ ==
Շարլոտա Կոման

Շարլոտա Կոման (անգլ.՝ Charlotte Coman, ամբողջական անունը՝ Charlotte Buell Coman, 1833[…], Waterville, Օնեյդա շրջան, Նյու Յորք, ԱՄՆ - 1924 կամ նոյեմբերի 11, 1925(1925-11-11), Յոնկերս, Վեստչեստեր շրջան, Նյու Յորք, ԱՄՆ), ամերիկացի նկարիչ։ 


== Կենսագրություն ==
Ծնվել է 1833 թվականին Նյու Յորք նահանգի Ուոթերվիլ քաղաքում՝ մի ընտանիքում, որն ուներ կաշեգործության գործարան և կոշիկի ֆաբրիկա։
Ամուսնանալուց հետո ամուսնու հետ տեղափոխվել է Այովա Սիթի, այնուհետև՝ Վայրի արևմուտք։ Ամուսնու մահից մի քանի տարի անց վերադարձել է հայրենիք։ Շարլոտան սկսել է տառապել լսողության կորստով և 40 տարեկան հասակում գրեթե ամբողջությամբ կորցրել է այն։ 
Շարլոտա Կոմանը մինչև 40 տարեկան հասակը ընդհանրապես չի զբաղվել գեղանկարչությամբ։ Նյու Յորքում սովորել է բնանկարիչ Ջեյմս Բրևուրտի մոտ, ապա Փարիզում՝ Էմիլ Վերնիեի մոտ։ Վերնիեի հետ սովորել է ջրաներկի հետ աշխատել բաց երկնքի տակ. նկարել է Ֆրանսիայի և Հոլանդիայի գյուղական շրջաններ կատարած շրջագայությունների ժամանակ։ Հոլանդիայում Շարլոտան մնացել է վեց տարի։ Ցուցադրվել է Փարիզյան սալոնում։ Նրա փարիզյան արվեստանոցում բռնկված հրդեհը ոչնչացրել է այդ տարիների աշխատանքները։ Կոմանի ստեղծագործության վրա ազդել են Բարբիզոնյան դպրոցի նկարիչները, հատկապես Ժան Բատիստ Կամիլ Կորոն և Շառլ-Ֆրանսուա Դոբինյին։
Վերադառնալով Նյու Յորք՝ նկարիչը կենտրոնացել է ամերիկյան բնապատկերները տոնալիզմի ոճով նկարելու վրա։ Նրա նկարները հիմնված են եղել էսքիզների վրա, որոնք արվել են Ֆլորիդա նահանգի Ադիրոնդակ զբոսայգում և Սենթ Օգաստին այցելությունների ժամանակ։ Իր աշխատանքների տակ նա ստորագրել է «CB Coman»։ Իր դարաշրջանի շատ նկարիչների նման Շարլոտա Կոմանը ևս օգտագործել է սկզբնատառեր իր սեռը թաքցնելու համար։ 
Իր աշխատանքները նա ցուցադրել է Դիզայնի ազգային ակադեմիայում, 1893 թվականին Չիկագոյի Գեղարվեստի պալատում (այժմ՝ Չիկագոյի գիտության և արդյունաբերության թանգարան), Իլինոյս նահանգի Կոլումբոսի համաշխարհային ցուցահանդեսում։ 
1905 թվականին Կոմանն արժանացել է Ամերիկացի նկարիչների միության Shaw Memorial Prize մրցանակին։ 1910 թվականին ընտրվել է Դիզայնի ազգային ակադեմիայի անդամ, ինչպես նաև եղել է Կին նկարիչների և քանդակագործների ազգային ասոցիացիայի, Նյու Յորքի ջրաներկով նկարողների ակումբի և Art Workers' Club-ի անդամ։
Մահացել է 1924 թվականի նոյեմբերի 11-ին Նյու Յորք նահանգի Յոնկերս քաղաքում։ 

Որոշ աշխատանքներ
		
		
		


== Ծանոթագրություններ ==


== Արտաքին հղումներ ==
Charlotte Buell Coman
Charlotte B. Coman
Charlotte Buell Coman − Artist
Դուբնա (Ռասսետայի վտակ)

Անվան այլ կիրառումների համար տե՛ս՝ Դուբնա (այլ կիրառումներ)Դուբնա (ռուս.՝ Дубна), գետ Ռուսաստանում, հոսում է Կալուգայի մարզում։ Գետաբերանը տեղակայված է Ռասսետա գետի ձախ ափին 49 կմ հեռավորության վրա։ Գետի երկարությունը 24 կմ է, ավազանի տարածքը 102 կմ2։ Դուբնայի ակունքը գտնվում է Ժուրավլևկա գյուղի մոտ։ Հոսում է հարավ-արևելքում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Ոգրա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019883
Հիդրոլոգիական ուսումնասիրությունների կոդը - 110001988
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սարտկելա

Սարտկելա (վրաց.՝ სარტყელა), գյուղ Վրաստանում։ Գտնվում է Շիդա Քարթլի մարզի Խաշուրի շրջանում։


== Դիրք ==
Գտնվում է ծովի մակարդակից 880 մետր բարձրության վրա։ Շրջկենտրոն Խաշուրից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Հավայան խոհանոց

Հավայան խոհանոց, ներկայացնում է Հավայիի ազգային խոհանոցը։ Տարբեր ազգերի, մասնավորապես ամերիկացիների, չինացիների, ֆիլիպինցների, ճապոնացիների, կորեացիների, պորտուգալացիների, մշտական ներգաղթի շնորհիվ Հավայիի խոհանոցը իր մեջ ներառում է բազմաթիվ կուլինարային սովորույթներ։


== Հիմնական բաղադրիչներ ==


=== Մրգեր և բանջարեղեն ===
Հացի ծառ — հանդիսանում է հիմնական սննդամթերքը. Այս ծառի պտուղները խաշում են, թխում են, չորացնում են, կամ էլ հում են ուտում։ Դրանցից նույնիսկ խմոր են պատրաստում։
Տարո — բույս է, որի պալարները օգտագործում են խաշած կամ թխած վիճակում։
Մոլուկյան եղրիզենի (կամ լումբանգ) — այս ծառի սերմերը նույնիսկ հում վիճակում ուտելի են։
Կոկոս — տրոպիկական պտուղ է։ Օգտագործվում է ինչպես հում, այնպես ել պատրաստված վիճակում։
Խիկամա — բուսատեսակ է, որը նույնպես լայնորեն օգտագործվում է սննդի մեջ։


=== Միս ===
Տավարի միսը Հավայիում տարածում է գտել 19-րդ դարից սկսած։ 20-րդ դարի կեսերից սկսած Հավայիի հողերի արդեն կեսի վրա ակտիվ անասնաբուծություն էին կատարում։ Միսը օտագործվում է չորացված կամ սոյայի սոուսով մարինացված վիճակում, որը ասիական խոհանոցի հետ ձուլման արդյունք է։


=== Ծովամթերքներ ===
Հավայան խոհանոցում շատ ծովաթերք է օգտագործվում, ամենից հաճախ՝ թունա ձուկ։


== Ուտեստներ ==
Լոկո-մոկո — հավայան խոհանոցի ուտեստ, որը բաղկացած է սպիտակ բրձից, մսային կոտլետից և ծածկված է տապակած ձվով։
Պոի— տարո բույսի պալարներից և սոխուկից պատրաստված ուտեստ։ Այս ուտեստը համարվում է հավայան առօրյայի անբաժանելի մասը։ Ունի մածուկային կոնսիստենցիա։ Օտագործվում է նաև որպես մանկական սնունդ։
Պոկե — քառակուսի կտրատված հում ձկից կամ այլ ծովամթերքից պատրաստված աղցան։
Լոմի-լոմի սաղմոն — Հավայան աղցան, պատրաստված թարմ լոլիկից և սաղմոնից։
Կուլոլո — հավայան խոհանոցի աղանդեր, պատրաստվում է տարո բույսի պալարներից և սոխուկից, քերված կոկոսից կամ կոկոսի կաթից։
Մոչի — խմոր բրնձից պատրաստված, որի բաղադրատոմսը վերցված է ճապոնական խոհանոցից։
Մալասադաս — հավայան փքաբլիթներ
Լաուլաու — հավայան ուտեստ, իրենից ներկայացնում է կոլոկազիի տերևի մեջ փաթաթված խոզի միս
Հաուպիա — հավայան կոկոսով և բանանով պուդինգ։


== Ըմպելիքներ ==
Վայկիկի— մուգ ռոմից և գուավայի հյութից պատրաստված կոկտեյլ։
Լավայի հոսք — հավայան ավանդական կոկտեյլ ռոմից և կոկոսի օշաչակից պատրաստված։
Կավա-կավա — հանգստացնող հատկությամբ թեյ։
Մրգային գինիներ։
Հավայան գարեջուր։


== Ծանոթագրություններ ==
Նմանաձև ծաղկեփոշեկեր

Նմանաձև ծաղկեփոշեկեր (լատ.՝ Cteniopus persimilis), ծաղկեփոշեկերների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
6-8 մմ երկարությամբ, ձվաձև մարմնով մանր բզեզ է։ Արուի մարմինը նեղ է, էգինը՝ համեմատաբար լայն։ Ոտքերը դեղնավուն են, իսկ մարմնի գունավորումը` բաց դարչնագույնից մինչև սևադարչնավուն։


== Տարածվածություն ==
Տարածված է Հայաստանում՝ Արաքս գետի ափից՝ Մարգարա և Արաքս գյուղերի մոտակայքում (Արմավիրի մարզ), հնարավոր է նաև Արաքս գետի թուրքական ափում։


== Էկոլոգիա ==
Ապրում են Արաքս գետի երկայնքով՝ տուգայան բուսականության մեջ, հանդիպում են առափնյա խիտ բուսականության վրա հունիս-հուլիս ամիսներին։
Կենսաբանական առանձնահատկությունները հայտնի չեն։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակի և դրա փոփոխության միտումները հայտնի չեն, հանդիպում են եզակի առանձնյակներ։
Վտանգման հիմնական գործոններից է ջրային շինարարությամբ պայմանավորված Արաքս գետի հիդրոլոգիական ռեժիմի փոփոխությունը։
Պահպանության միջոցառումներ չեն իրականացվում, հավանաբար հանդիպում է «Խորվիրապ» արգելավայրում։


== Ծանոթագրություններ ==
Ռինգոլդ շրջան (Այովա)

Ռինգոլդ շրջան (անգլ.՝ Ringgold County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.393 կմ² է, բնակչությունը՝ 5.131 մարդ (2010 թ. տվյալներով)։ Շրջկենտրոնն է Մաունտ Էյր բնակավայրը։ Կազմավորվել է 1847 թ.։
Ցոլակ Հովսեփյան

Ցոլակ Հովսեփյան (փետրվարի 18, 1918(1918-02-18), Բաղդադ, Օսմանյան կայսրություն - նոյեմբերի 17, 2022(2022-11-17), Մոնրովիա, Լոս Անջելես շրջան, Կալիֆոռնիա, ԱՄՆ), հայ հայտնի լուսանկարիչ, դաշնակցական։


== Կենսագրություն ==


=== Մանկություն ===
Ցոլակ Հովսեփյանը ծնվել է 1918 թվականի փետրվարի 18-ին, Բաղդադում։ Նրա հայրը՝ Անդրանիկ Հովսեփյանը, Վաղարշապատ էր տեղափոխվել Վասպուրականից, մայրը՝ Շուշանը, Ատրպատականի Նախիջևան գյուղից էր։ Անդրանիկ և Շուշան Հովսեփյանները ունեցել են հինգ զավակ։ Ազգային ազատագրական պայքարի ընթացքում Անդրանիկը Թավրիզից Հայաստան զենք էր փոխադրում և մասնակցում հեղափոխական շարժմանը։ 


=== Կրթություն ===
Ցոլակ Հովսեփյանը նախնական կրթությունը ստացել է Միհրան Ավաջյան նախակրթարանում, իսկ երկրորդական ուսումը՝ Թարգմանչաց ազգային վարժարանում։ Հաճախել է նաև Ամերիկյան երկրորդական վարժարանի դասընթացներին։
1935 թվականին, ընդունվում է Հայ հեղափոխական դաշնակցության Ուսանողական միության շարքերը, ապա 1937 թվականին անցնում կուսակցության շարքերը։ 1936 թվականին մեկ տարի հաճախել է Հնդկաստանի Պոմպեյ քաղաքի ամերիկյան Քերականության դպրոցը։ 1943 թվականին Լևոն փաշա Շողոյանի կողմից գործուղել է Իրան և այնտեղ հանդիպել քաղաքական գործիչներ Բաղդիկ Մինասյանին և Հայկակ Գոսոյանին։ Հանդիպել է նաև Թավրիզի առաջնորդ Ներսես արք․ Մելիքթանգյանին։ Մեկ ամիս մնացել է Իրանում, շրջագայել մինչև Ուրմիա հասնող տարածքները և ապա վերադարձել Բաղդադ։ 


=== Լուսանկարչական գործունեություն ===
Պատանի տարիներին ձեռք է բերել առանց ոսպնյակի գործող իր առաջին լուսանկարչական սարքը։ Ավելի ուշ 1945 թվականին եղբոր հետ բացել է իր առաջին լուսանկարչատունը՝ «Studio HAS» անվամբ, որը գործում էր Բաղդադի «Ֆայսալ Բ. թագավոր» հրապարակում։
Բաղդադի լուսանկարչատունը գործել է 27 տարի։ 1958 թվականի հեղաշրջումի տարիներին որպես դաշնակցական ենթարկվել է հետապնդման։
Եղել է Ամերիկայի լուսանկարիչների միության անդամ։ 1954 թվականին իր լուսանկարներից մեկը լույս է տեսել The Photographer Magazine-ի կազմի վրա։
1952 թվականին այցելել է Հալեպ և մասնակցել ՀՄԸՄ միջմասնաճյուղային խաղերին և եզրափակիչ երթին։ Այնտեղ հանդիպել է Հրաչ Փափազյանի, Սիմոն Վրացյանի, Ջորջ Մարտիկյանի և այլ հայտնի անձանց հետ։ 1945-1972 թվականներին հաճախ այցելել է Բեյրութ։
1966 թվականին նախ տեղափոխվել է Միացյալ Նահանգների արևելյան շրջան՝ Նյու Յորք և Վաշինգտոն, իսկ մեկ ամիս անց տեղափոխվել Կալիֆորնիա և հաստատվել Փասադենա քաղաքում։ Այժմ բնակվում է Փասադենայի մոտ գտնվող Մոնրովիա քաղաքում։ Կալիֆորնիայում հաստատվելուց հետո շարունակել է իր լուսանկարչական գործը, գործակցել է հայկական մամուլի՝ հատկապես Ասպարեզ օրաթերթի հետ։
Ամուսնացել է 1947 թվականին, Բաղդադում, կինը Գոհար Սուլթանյանն է։ Ունի երկու որդի՝ Վիգեն և Սարմեն։


=== Այցելություն Հայաստան ===
1968 թվականին իմանալով Սարդարապատի հուշահամալիրի բացման մասին լուրը, մի խումբ ընկերների հետ առաջին անգամ այցելել է Հայաստան։ Հայաստանի անկախացումից հետո ավելի քան 20 անգամ այցելել է Հայաստան և Արցախ։


== Նվիրատվություն ==
Ցոլակ Հովսեփյանն իր «Հարազատ դեմքեր» ալբոմի լուսանկարների հավաքածուն նվիրել է Վիքիմեդիա նախագծերում օգտագործելու։ Հավաքածուն հասանելի է վիքիպահեստում։


== Ծանոթագրություններ ==


== Արտաքին հղումներ ==
Tsolag Hovsepyan
Խեսուս Ֆերնանդես

Խեսուս Ֆերնանդես Կոլլադո (իսպ.՝ Jesús Fernández Collado, հունիսի 11, 1988(1988-06-11), Մադրիդ, Իսպանիա), իսպանացի ֆուտբոլիստ, դարպասապահ։


== Կարիերա ==
Ծնվել է Մադրիդում։ Խաղացել է երիտասարդական երեք տարբեր ակումբներում՝ Ադարվե, Վիլյառեալ և Խետաֆե
2007 թ. նա միացավ Նումանսիա ակումբին, պայմանագիրը նախատեսված էր 2 մրցաշրջանի համար, սակայն ֆուտբոլիստը այնտեղ անցկացրեց ընդամենը 5 հանդիպում։ 2010 թվականին Խեսուսը տեղափոխվեց Ռեալ Մադրիդ Կաստիլիա, որի կազմում էլ դարձավ Իսպանիայի երրորդ նշանակությունն ունեցող առաջնության՝ Սեգունդա Բ-ի, հաթող։ Ռեալ Մադրիդի կազմում Խեսուսն իր մեկնարկային հանդիպումն անցկացրել է 2011 թ. մայիսի 21-ին, երբ փոխարինեց Եժի Դուդեկին առաջնության վերջին խաղի ժամանակ, որտեղ թիմը մրցում էր Ալմերիայի հետ (8։ 1)։ 2014 թվականի մայիսի 24-ին Խեսուսը Մադրիդի հետ նվաճել է Չեմպիոնների լիգայի գավաթը։


== Տիտղոսներ ==
Սեգունդա Բ-ի հաղթող - 2011/12
Իսպանիայի գավաթակիր - 2010/11
Իսպանիայի սուպերգավաթակիր - 2012
Չեմպիոնների Լիգա - 2014


== Հղումներ ==
Խեսուս Կոլլադոն realmadrid.com կայքում
Խեսուս Կոլլադոն bdfutbol.com կայքում


== Ծանոթագրություններ ==
Վերգինե Թառայան

Վերգինե Մակարի Թառայան (նոյեմբերի 6, 1905(1905-11-06), Թիֆլիս, Ռուսական կայսրություն - ապրիլի 15, 1985(1985-04-15), Երևան, Հայկական ԽՍՀ, ԽՍՀՄ), հայ քիմիկոս, քիմիական գիտությունների դոկտոր (1954), պրոֆեսոր (1956), ՀՀ ԳԱԱ թղթակից անդամ՝ 1956 թվականից։ ՀԽՍՀ գիտության վաստակավոր գործիչ (1961)։


== Կենսագրություն ==
Վերգինե Թառայանը ծնվել է 1905 թվականին Թիֆլիսում։ 1924-1929 թվականներին սովորել է Թիֆլիսի պետական համալսարանի մանկավարժական ֆակուլտետի քիմիա-դեղագործության բաժնում։ 1929 թվականից աշխատել է Երևանի ժողտնտխորհի կենտրոնական քիմիական լաբորատորիայում, որտեղ շուրջ երկու տարի զբաղվել է հանքանյութերի անալիզով։
1933 թվականին աշխատել է Երևանի պետական համալսարանի քիմիայի ֆակուլտետի ընդհանուր քիմիայի ամբիոնում որպես ասիստենտ, 1935-1938 թվականներին՝ ԽՍՀՄ ԳԱ հայկական մասնաճյուղում։ 1938 թվականին պաշտպանել է թեկնածուական ատենախոսություն, 1939 թվականին ստացել է դոցենտի կոչում։
1938-1942 թվականներին, 1946-1954 թվականներին և 1962-1977 թվականներին Թառայանը եղել է ԵՊՀ վերլուծական քիմիայի ամբիոնի վարիչ, 1961-1964 թվականներին՝ քիմիայի ֆակուլտետի դեկան։ 1965 թվականից ԽՍՀՄ ԳԱ վերլուծական քիմիայի գիտական խորհրդի անդամ, գիտական աստիճաններ շնորհող մասնագիտական խորհրդի նախագահ, «Հայկական սովետական հանրագիտարանի» խորհրդի անդամ։


== Գործունեություն ==
Թառայանը ձեռնարկել է նոր գիտական աշխատանքներ մերկուրոմիացությունների վերականգնող հատկությունների ուսումնասիրության ուղղությամբ, մշակել բազմաթիվ տարրերի և իոնների որոշման նոր եղանակներ, ստեղծել ծավալային անալիզի նոր եղանակ՝ մերկուրոռեդուկտոմետրիան։ 1967 թվականից զբաղվել է նաև հազվագյուտ տարրերի, ազնիվ մետաղների միկրոքանակների որոշման լուծահանման-լուսաչափական նոր եղանակների ուսումնասիրությամբ։ Հիշարժան են նրա հիմնային ներկանյութերի և հետերոպոլիթթուների փոխազդեցության համալիր ուսումնասիրությանը նվիրված աշխատությունները։ Հեղինակ է ավելի քան 200 աշխատության և մենագրությունների։ Նրա ղեկավարությամբ պաշտպանվել է շուրջ 30 թեկնածուական ատենախոսություն։


== Մրցանակներ, պարգևներ ==
ՀԽՍՀ գիտության վաստակավոր գործիչ, 1961 թ.
«Պատվո նշան» շքանշան


== Երկեր ==
Որակական քիմիական անալիզի տեսական հիմունքները, Երևան, 1966 (համահեղինակ)։
Խնդրագիրք անալիտիկ քիմիայի դասընթացի, Երևան, 1965 (համահեղինակ)։
Аналитическая химия рения, Ер., 1966.
Меркуроредуктометрия. Меркуроредуктометрия как редуктометрический метод объемного анализа, Ер., 1980.


== Ծանոթագրություններ ==
(5102) Բենֆրանկլին

(5102) Բենֆրանկլին (անգլ.՝ Benfranklin), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 2-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,799606 ա. մ., առավելագույնը մոտենում է 2,2491 ա. մ. հեռավորության վրա և հեռանում 3,3502 ա. մ.։ Արեգակի շուրջ մեկ ամբողջական պտույտ է կատարում 1710,98 երկրային օրվա ընթացքում, իր ուղեծրով շարժվելով միջինում 0,210406 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5102) Բենֆրանկլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)